laion/Wikipedia-Exotic huggingface dataset:
נל קרטר

נל קרטר (באנגלית: Nell Carter;‏ 13 בספטמבר 1948 - 23 בינואר 2003) הייתה שחקנית וזמרת יהודייה-אמריקאית. זוכת פרס טוני ופרס אמי ומועמדת 2 פרסי גלובוס הזהב על תפקידה בקומדיית המצבים "Gimme a Break!". נולדה בשם נל רות' הארדי בעיר ברמינגהאם שבאלבמה. איבדה את אביה בגיל שנתיים לאחר שזה התחשמל למוות. היא גדלה כנוצרייה, הייתה נערת מקהלה בקהילתה ושרה שירי גוספל בתחנת הרדיו המקומית. בגיל 16 עברה אונס ומכך נכנסה להריון, היא ילדה בת ומסרה אותה לדודתה שתאמץ אותה. בגיל 19 עזבה את אלבמה ועברה להתגורר בניו יורק שם שרה בבתי קפה לפני שהצליחה לפרוץ. קרטר החלה את דרכה כשחקנית תיאטרון בברודוויי בראשית שנות ה-70, היא זכתה בפרס טוני על תפקיד ראשי מוערך במחזמר "Ain't Misbehavin' ". היא התפרסמה לראשונה בשנת 1979 לאחר הופעתה המוזיקלית בדרמה המוזיקלית הקומית של מילוש פורמן "שיער". היא זכתה להכרה גם בזכות תפקידי משנה בסדרה "התקווה של ראיין" ובסרט "בעיות מודרניות". בשנת 1981 הופיעה לראשונה בתפקיד ראשי בחייה, בקומדיית המצבים "Gimme a Break!". קרטר גילמה במשך שש עונות הסדרה את הזמרת נלי רות "נל" הרפר, היא הועמדה על משחקה פעמיים לפרס גלובוס הזהב ולפרס אמי. היא זכתה בפרס אמי בשנת 1982 על הביצוע המוזיקלי שביצעה ביחד עם השחקן אנדרה דה שילדס בשחזור הטלוויזיוני למחזמר "Ain't Misbehavin' ". בתחילת שנות ה-90 השתתפה קרטר בסיטקום "Hangin' with Mr. Cooper" בתפקיד מנהלת התיכון פמלה ג'יין מור. בצל ההצלחה שלה בראשית שנות ה-80 סבלה קרטר מבעיות של התמכרות לסמים. היא ניסתה להתאבד ובשל כך נכנסה למוסד גמילה. התגיירה בשנת 1982 לאחר שנישאה למתמטיקאי ג'ורג' קרינקי, השניים התגרשו לאחר כעשר שנים. קרטר הייתה אם לשלושה - בת אותה ילדה בגיל 16 ושני בנים אותם היא אימצה. לאחר מכן נישאה למלחין רוג'ר לרוקואה והתגרשה ממנו כעבור שנה. היא נפטרה בתחילת שנת 2003 ממחלת לב בגיל 54 לאחר שנים בהן סבלה מבעיות רפואיות שונות. שיער (1979) בעיות מודרניות (1981) טקס (1982) נבל העשב (1995) סווינג (2003) בחזרה עד חצות (2005) התקווה של ראיין (1979) The Misadventures of Sheriff Lobo (אנ')‏ (1980–1981) Gimme a Break! ‏ (1981–1987) הכדור חוזר לקופר (1993–1995) מדיה וקבצים בנושא נל קרטר בוויקישיתוף נל קרטר, במסד הנתונים הקולנועיים IMDb (באנגלית) נל קרטר, באתר AllMovie (באנגלית) נל קרטר, במסד הנתונים הקולנועיים KinoPoisk (ברוסית) נל קרטר, באתר AllMusic (באנגלית) נל קרטר, באתר MusicBrainz (באנגלית) נל קרטר, באתר "Find a Grave" (באנגלית)
אליזה

האם התכוונתם ל... ELISA – טכניקה ביוכימית אליזה (זמרת) – זמרת פופ צרפתית (Alizée) אליזה סילבה – זמרת פורטוגזית, מוכרת בשמה הפרטי אליזה ארמון האליזה – ארמון בצרפת שאנז אליזה – שדרה בפריז אפקט אליזה – כינוי לנטייה להאניש מחשבים לאליזה – יצירה של בטהובן אליסה (פירושונים) אליס (פירושונים)
קפפנברג

קפפנברג (בגרמנית: Kapfenberg) היא העיר השלישית בגודלה במדינת שטיריה שבאוסטריה, והעיר הגדולה במחוז ברוק-מירצצושלאג. שוכנת בין העיר קינדברג (Kindberg), לבין העיר ברוק אן דר מורה (Bruck an der Mur), לגדות נהר מורץ (Mürz). העיר התפרסמה בעיקר בעקבות תעשיית הפלדה שבה. הקרבה למכרות ארצברג (Erzberg) וזמינות אנרגיית מים, הצמיחו בעיר מפעלי ברזל החל מהמאה ה-15. למרות שיצור הפלדה הפך פחות חשוב בשנים האחרונות, עדיין נותרה קפפנברג כעיר תעשייתית, והמעסיק הגדול בעיר הוא מפעל הפלדה "בולר" (Böhler). טירת אוברקפפנברג שהוקמה בשנת 1173, מתנשאת מעל לעיר. בכל שנה מתקיים בטירה פסטיבל ימי הביניים שהוא אחד הפסטיבלים הגדולים באוסטריה. כחלק מהרפורמה המנהלית בשטיריה, מוזגה בינואר 2015 העיר פארשלוג לקפפנברג. מדיה וקבצים בנושא קפפנברג בוויקישיתוף אתר האינטרנט הרשמי של קפפנברג קפפנברג, באתר אנציקלופדיה בריטניקה (באנגלית)
צבי ים גלדיים

צבי ים גלדיים (שם מדעי: Dermochelyidae) היא משפחה של צבי ים שהתפתחו בסוף הקרטיקון אך רוב המינים במשפחה נכחדו. כיום ישנו רק מין אחד ששרד - צב ים גילדי המהווה את הגדול ביותר מהצבים החיים, באורך 2.5 מטר ובמשקל של עד 900 ק"ג. זהו צב הים היחיד החי שאינו שייך למשפחה צבים ימיים וקרוב יותר למשפחה הנכחדת פרוטוסטגיים, בה היו המינים הגדולים ביותר של צבים מעולם. בניגוד לשאר צבי הים לצבים אלה היה שריון נמוך ושטוח שעשוי מעצמות ולא מלוחיות עצם. התאמה זו נדרשת כדי לאפשר לצבים לצלול למעמקי הים בחיפוש אחרי מדוזות וחסרי חוליות רכים שהם מזונו המועדף של הצב. בניגוד לכל זוחל הוא בעל מאפיינים של בעלי דם חם כמו יונקים, איתם הוא יכול להימצא באקלימים ממוזגים בהם טרף נפוץ. כיום ישנו סוג אחד במשפחה, בתוכו מין יחיד: צב ים גילדי (Dermochelys coriacea) סוגים שנכחדו: Arabemys Corsochelys Eosphargis Mesodermochelys Ocepechelon Cosmochelys Protosphargis פספופורוס (Psephophorus) מדיה וקבצים בנושא צבי ים גלדיים בוויקישיתוף צבי ים גלדיים, באתר ITIS (באנגלית) צבי ים גלדיים, באתר NCBI (באנגלית) צבי ים גלדיים, באתר Animal Diversity Web (באנגלית) צבי ים גלדיים, באתר האנציקלופדיה של החיים (באנגלית) צבי ים גלדיים, באתר GBIF (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
גראנד ג'נקשן

גראנד ג'נקשן (באנגלית: Grand Junction) היא בירת מחוז מסה במדינת קולורדו בארצות הברית. העיר נמצאת על גדות נהר קולורדו, במקום בו נשפך אליו נהר גניסון, במרחק של כ-400 קילומטרים מערבית לדנוור, בירת קולורדו. בעיר מתגוררים 58,566 תושבים (נכון ל-2010), והיא העיר הגדולה ביותר מבחינת אוכלוסייה בחלקה המערבי של קולורדו. במטרופולין של העיר מתגוררים 146,723 תושבים (נכון ל-2010).. העיר נחשבת כאחד האתרים הפופולריים והמוערכים לטיולי שטח ורכיבת אופניים בזכות המסלולים המיוחדים והיפים שבה. האזור היה מיושב על ידי ילידים במשך מאות שנים לפני הקמת העיר. בערך בזמן ההקמה הקבוצה הגדולה ביותר באזור הייתה של בני שבט היוט (Ute). במהלך המאה ה-19 עברו באזור סוחרים וציידים רבים בדרכם מערבה לאזור קליפורניה, אך לא הוקמה בו התיישבות. בעשורים האחרונים של המאה החל גירוש של בני היוט על ידי הממשל. בעקבות כך ב-1881 האזור נפתח להתיישבות באופן רשמי. ג'ורג' קרופורד, פוליטיקאי שבא מאזור קנזס, זיהה את הפוטנציאל בהקמת עיר באזור וב-22 ביולי 1882 הוקמה גראנד ג'נקשן. משמעות השם היא "הצטלבות גראנד", ומקור שלו הוא בנהר קולורדו, שנודע אז באזור בשם גראנד, ובעובדה שהעיר נמצאת באזור בו נהר גניסון נשפך אליו ונוצרת הצטלבות נהרות. העיר ממוקמת בחלקה המערבי של קולורדו, קרוב לגבול עם יוטה ועל שפת נהר קולורדו. האזור מאופיין בנוף מדברי עם טמפרטורות נמוכות בחורף של קצת מתחת לאפס ולחום גבוה בקיץ. כלכלת העיר מתבססת על תיירות, חקלאות, גידול מקנה והפקת נפט וגז טבעי. בעיר נמצאת אוניברסיטת קולורדו מסה. את העיר משרת נמל התעופה האזורי גראנד ג'נקשן, המציע טיסות למספר יעדים מרכזיים במערב ארצות הברית, בעיקר פיניקס, סולט לייק סיטי ודנוור. העיר נמצאת על מסלול כביש בין-מדינתי 70, המקשר בין מדינת יוטה ובין העיר בולטימור במרילנד. אמטרק, מערכת הרכבות הלאומית, מספקת שירות לתחנת הרכבת הגדולה של גראנד ג'נקשן, המפעילה נסיעה יומיומית בין שיקגו לאמריוויל שבקליפורניה דרך מפרץ סן פרנסיסקו. מדיה וקבצים בנושא גראנד ג'נקשן בוויקישיתוף אתר האינטרנט הרשמי של גראנד ג'נקשן (באנגלית) גראנד ג'נקשן, באתר אנציקלופדיה בריטניקה (באנגלית) אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית
צפון קרליה

צפון קרליה (בפינית: Pohjois-Karjalan, בשוודית: Norra Karelen) הוא אזור במזרח פינלנד, גובל בצפונו באזור קאינו, במזרחו ברפובליקת קרליה שברוסיה, בדרומו בדרום קרליה, ובמערבו בסאבו הדרומית ובסאבו הצפונית. בירת האזור היא העיר יואנסו. קאניו מחולקת לשלושה עשר רשויות מקומיות (קונטה), מהם חמישה ערים (מודגשות): אואוטוקומפו (7,396) אילומנטסי (5,693) ואלטימו (2,438) טוהמיארבי (4,975) יואוקה (5,355) יואנסו (74,475) ליאקסה (12,568) ליפרי (12,288) נורמס (8,358) פולביארבי (4,772) קונטיאולאהטי (14,104) קיטה (9,083) ראאקולה (2,528) מדיה וקבצים בנושא צפון קרליה בוויקישיתוף אתר האינטרנט הרשמי של צפון קרליה (בפינית) צפון קרליה, ברשת החברתית פייסבוק צפון קרליה, ברשת החברתית אקס (טוויטר) צפון קרליה, ברשת החברתית אינסטגרם צפון קרליה, ברשת החברתית LinkedIn
צ'ארלס בקווית'

צ'ארלס אלווין בקווית' (אנגלית: Charles Alvin Beckwith; ‏22 בינואר 1929- 13 ביוני 1994) היה קולונל בצבא ארצות הברית אשר שירת בכוחות המיוחדים של צבא ארצות הברית והקים את כוח דלתא. בקווית' נולד וגדל באוסטין, טקסס. הוא בוגר אוניברסיטת ג'ורג'יה. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כסג"ם בשנת 1952. באותה השנה התגייס בקווית' לצבא, עבר הכשרה כלוחם וקורס קציני חי"ר, ושירת כמפקד מחלקה ברגימנט החי"ר ה-17 שבדיוויזיית החי"ר ה-7. בשנת 1955 התנדב לכוחות המוטסים ושימש כמפקד פלוגה מסייעת ברגימנט החי"ר המוצנח ה-504 שבדיוויזיה המוטסת ה-82. בשנת 1958 לאחר שהשלים את מסלול ההכשרה בבית הספר לסיירים בפורט בנינג ואת מסלול ההכשרה בכוחות המיוחדים של צבא ארצות הברית, הצטרף לכוחות המיוחדים ונשלח לוייטנאם כיועץ צבאי. לאחר שובו נשלח לבריטניה כנספח ברגימנט השירות האווירי המיוחד ה-22. בקווית' השלים את מסלול ההכשרה של השירות האווירי המיוחד ה-22 ולמד רבות מניסיון היחידה במלחמה כנגד גרילה במלאיה. עם שובו מונה לקצין המבצעים של קבוצת הכוחות המיוחדים ה-7. לאחר מכן נשלח שנית לווייטנאם, שם פיקד על יחידת כוחות מיוחדים ששם הקוד שלה היה "פרויקט דלתא" שביצעה משימות סיור ומודיעין. בשנת 1966 נפצע בבטנו באורח אנוש. לאחר שהחלים באופן מלא מונה למפקד מגמת לוחמת ג'ונגל בבית הספר לסיירים. בשנת 1968 מונה בקווית' למפקד הגדוד ה-2 ברגימנט ה-327 שבדיוויזיה המוטסת ה-101 ופיקד עליו במבצעים כנגד צבא צפון וייטנאם והוייטקונג. לאחר מכן הוצב בפורט בראג. בשנת 1977 התקבלה הצעתו להקים יחידה צבאית ללוחמה בטרור על פי המודל של רגימנט השירות האווירי המיוחד ה-22 הבריטי. בקווית' מונה להקים את היחידה שקיבלה, בהתאם לשם היחידה עליה פיקד בשעתו את השם כוח דלתא. בקווית' פיקד על היחידה במבצע טופר העיט, לשחרור בני הערובה באיראן. לאחר המבצע נתקבלה המלצתו להקים את פיקוד המבצעים המיוחדים המשולבים. בשנת 1981 פרש לגמלאות. מרק באודן, "אורחיו של האייתולה", הוצאת מודן, מערכות ומשרד הביטחון, 2012. מדיה וקבצים בנושא צ'ארלס בקווית' בוויקישיתוף צ'ארלס בקווית', באתר "Find a Grave" (באנגלית) נועם אופיר, החילוץ נכשל אבל הפיתוחים הצליחו, ביטאון חיל האוויר, גיליון 131 (232), ‏ 01.02.2000. דרור מרום, כוח דלתה אינו עונה, ביטאון חיל האוויר, גיליון 60 (161) ‏ נובמבר 1987, עמוד 54. .Beckwith, Charles. "Delta Force: The Army's Elite Counterterrorist Unit", Avon Books, 2000, pp 19 סער הס ונינה פוקס, כוח המחץ: זו יחידת הקומנדו שחיסלה את מנהיג דאעש, באתר ynet, 29 באוקטובר 2019. גל פרל פינקל, חיסול אל-בגדאדי הוא כסף קטן ביחס לתמונה הגדולה, באתר זמן ישראל, 28 באוקטובר 2019 פרדריק פורסיית', "המתווך",הוצאת מעריב, 1990, עמוד 116. מרק באודן, "אורחיו של האייתולה", הוצאת מודן, מערכות ומשרד הביטחון, 2012, עמוד 218. מיכל דניאלי, ‏הילה ומסתורין: הכירו את כוח דלתא, באתר ‏מאקו‏, 5 באפריל 2012. מרק באודן, "אורחיו של האייתולה", הוצאת מודן, מערכות ומשרד הביטחון, 2012, עמודים 111-115. מרק באודן, "אורחיו של האייתולה", הוצאת מודן, מערכות ומשרד הביטחון, 2012, עמודים 135-139. עדו אמבר, ‏מבצע "יהונתן" מאחורי הקלעים - עשור לפעולת צה"ל באנטבה, מערכות 305, ספטמבר 1986 , עמוד 30.
פיץ' פרפקט 2

פיץ' פרפקט 2 (באנגלית: Pitch Perfect 2) הוא סרט קומדיה מוזיקלי בבימוי והפקה של אליזבת בנקס. הוא סרט המשך לסרט פיץ' פרפקט משנת 2012. הסרט מדובר על להקת אקפלה בדיונית הכוללת בין היתר את אנה קנדריק, רבל וילסון, היילי סטיינפלד, בריטני סנואו, אלקסיס קנאפ, חנה מיי לי ואסתר דין. הסרט יצא לאקרנים ב-15 במאי 2015 על ידי סרטי יוניברסל. אחרי שהופעת הלהקה "הברדן בלאס" ביום הולדתו של הנשיא ברק אובמה הסתיימה כאסון, הלהקה הושעתה מביצוע הופעות אקפלה בפרהסיה. מנהיגת הלהקה, בקה מיטשל (אנה קנדריק), עושה עסקה ולפיה הלהקה תחזור אם הלהקה תנצח בטורניר האקפלות העולמית. במהלך הסרט הן פוגשות מספר פעמים את הלהקה שמולה יתחרו בגמר. להקה גרמנית ששמה "דאס סאונד מאשין" (עם בירגיטה יורט סורנסן) שגורמת לברדן בלאס לחשוב שהן פחות טובות, הן מנסות לחקות את הלהקה הגרמנית אבל זה נגמר באסון. לאחר כמה ימים אמא ובת מגיעות לאוניברסיטת ברדן, האמא הייתה חברת להקת "הברדן בלאס" בצעירותה וסיפרה לבתה אמילי עליה ועל חוויותיה בה, לכן היא נרשמה לאוניברסיטה מסיבה אחת - והיא כדי להיות נערת בלה. היא מגיעה לביתן של הלהקה ושרה את השיר "Flashlight" שכתבה בעצמה ומתקבלת ללהקה. כדי להתאחד מחדש הן הולכות למחנה גיבוש של עובדים שהקימה אוברי (אנה קאמפ) אחרי שסיימה את הלימודים. בזמן המחנה, הסוד של בקה מתגלה (היא עובדת בחברת הקלטות ולא מספרת לבנות) והכל מתפוצץ, היא רוצה לעזוב את המחנה ואת הלהקה. כשבקה ברחה מהמחנה, היא נתפסה ברשת לתפיסת דובים. היא צועקת לעזרה מחברותיה ללהקה, כשהן מגלות אותה, קלואי מתחילה להתגרות בה על שבקה חושבת שהיא משתלטת על העניינים ושהיא יותר מידי תלויה בלהקה ולכן היא לא מוכנה עדיין לסיים ללמוד בניגוד לחברותיה ללהקה. לבסוף בקה מצליחה להיחלץ מהרשת. הבנות ואוברי יושבות מסביב למדורה, ומדברות מה יהיו התוכניות שלהן בסוף השנה שלהן באוניברסיטה כולן מתחילות לשיר את "When i'm gone" ("שיר הכוסות"),השיר שבקה חיברה (ובמקרה גם שרה אותו לאודישן הקבלה לסרט עצמו), והבנות מצליחות למצוא את קולן ולהתאחד מחדש. אחרי כמה ימים הן מגיעות לקופנהגן, לטורניר האקפלה העולמי, שם פוגשות את להקת "דאס סאונד מאשין". "הברדן בלאס" שרות את השיר שכתבה אמילי, בשיתוף דורות קודמים של בלות בהן אמא של אמילי ואוברי. אנה קנדריק - בתפקיד בקה מישל, מנהיגת הלהקה "הברדן בלאס". רבל וילסון - בתפקיד "איימי השמנה", שותפה במנהיגות הלהקה. בריטני סנואו - בתפקיד קלואי ביילי, שותפה במנהיגות הלהקה. היילי סטיינפלד - בתפקיד אמילי ג'אנק, חברה בלהקת "הברדן בלאס".  אדם דווין - בתפקיד באמפר אלן, מנהל רומן עם "איימי השמנה". סקיילר אסטין - בתפקיד ג'סי, בן זוגה של בקה. אתר האינטרנט הרשמי של פיץ' פרפקט 2 "פיץ' פרפקט 2", במסד הנתונים הקולנועיים IMDb (באנגלית) "פיץ' פרפקט 2", באתר נטפליקס "פיץ' פרפקט 2", באתר AllMovie (באנגלית) "פיץ' פרפקט 2", באתר Rotten Tomatoes (באנגלית) "פיץ' פרפקט 2", באתר Box Office Mojo (באנגלית) "פיץ' פרפקט 2", באתר Metacritic (באנגלית) "פיץ' פרפקט 2", באתר אידיבי "פיץ' פרפקט 2", במסד הנתונים הקולנועיים KinoPoisk (ברוסית)
מגדל ביטוח

האם התכוונתם ל... מגדל אחזקות ביטוח ופיננסים – חברת אחזקות ישראלית מגדל חברה לביטוח – חברת ביטוח ישראלית, חברה בת של מגדל אחזקות ביטוח ופיננסים
בחירת דראפט טריטוריאלית ב-NBA

בחירת דראפט טריטוריאלית היא סוג של בחירת דראפט שהייתה נהוגה בליגת ה-NBA בין העונות 1950–1965. בשנים הראשונות של ה-NBA, מאחר שהקבוצות התקשו לבסס קהל אוהדים קבוע, הנהיגה הליגה את "חוק הבחירה הטריטוריאלית" - חוק המאפשר לקבוצות לצרף שחקני מכללות מאותו האזור, בהנחה שהם מוכרים לאוהדים המקומיים ויזכו לתמיכתם. לפני הדראפט, כל קבוצה יכלה לוותר על בחירת הדראפט הראשונה שלה, ולהמירה בשחקן מכללות מקומי שתבחר. נקבע שהמרחק בין המכללה בה לומד השחקן לבין הקבוצה הבוחרת בו לא יעלה על 50 מיל (כ-80 ק"מ). אף על פי שהבחירות הטריטוריאליות נבחרו לפני הדראפט, הן לא נחשבו כבחירות הראשונות בדראפט; בכל דראפט, הבחירה הראשונה שאינה טריטוריאלית היא שנחשבת לבחירה הראשונה. מתוך 23 השחקנים שנבחרו כבחירה טריטוריאלית, 12 הונצחו בהיכל התהילה של הכדורסל. טום היינסון, וילט צ'מברלין, אוסקר רוברטסון, פול אריזין וג'רי לוקאס הם הבחירות הטריטוריאליות היחידות שזכו בתואר רוקי העונה. צ'מברלין (4 פעמים) ורוברטסון זכו במהלך הקריירה גם בתואר ה-MVP של העונה הסדירה. פילדלפיה ווריורס היא הקבוצה בעלת מספר הבחירות הטריטוריאליות הגבוה ביותר, עם שבע בסך הכול. הדראפטים של 1953 ו-1965 (האחרון בו נכללו בחירות טריטוריאליות) היו היחידים בהם נבחרו שלושה שחקנים בבחירות טריטוריאליות - יותר מכל דראפט אחר. הפעמים היחידות בהן אף קבוצה לא ניצלה את חוק הבחירה הטריטוריאלית היו בדראפטים של 1954, 1957 ו-1961. על אף שצ'מברלין שיחק באוניברסיטת קנזס, מחוץ לטריטוריה של פילדלפיה, זכויותיו ניתנו לפילדלפיה ווריורס לאחר שהם טענו כי הוא גדל כילד בפילדלפיה. הזכויות על רוברטסון הוענקו לסינסינטי רויאלס כבחירה טריטוריאלית, אך הוא הוכר גם כבחירה הראשונה בדראפט מאחר שהייתה שייכת ממילא לרויאלס. על אף שלוקאס שיחק באוניברסיטת המדינה של אוהיו, מחוץ לטריטוריה של סינסינטי, זכויותיו ניתנו לסינסינטי רויאלס מאחר שהרויאלס היו הקבוצה היחידה במדינת אוהיו, ולוקאס גדל כילד בעיר מידלטון שנמצאת בטריטוריה של סינסינטי. דראפט ה-NBA האתר הרשמי של דראפט ה-NBA דראפט ה-NBA באתר basketball-reference.com התפתחות הדראפט והלוטרי, באתר nba.com על בחירות הדראפט הטריטוריאליות, באתר philly.com רשימת הבחירות הראשונות בדראפט, באתר nba.com רשימת הזוכים בתואר רוקי העונה, באתר nba.com רשימת הזוכים בתואר ה-MVP של העונה הסדירה, באתר nba.com
אשנה

אַשְׁנָה היה שמן של שתי ערים מקראיות בשפלת יהודה. שתי הערים נזכרות בספר יהושע בתיאור ערי השפלה שבנחלת שבט יהודה. ראשית, נמנית "אשנה" בקבוצת ערי השפלה הצפוניות: ”בַּשְּׁפֵלָה אֶשְׁתָּאוֹל וְצָרְעָה וְאַשְׁנָה וְזָנוֹחַ וְעֵין גַּנִּים תַּפּוּחַ וְהָעֵינָם יַרְמוּת וַעֲדֻלָּם שׂוֹכֹה וַעֲזֵקָה וְשַׁעֲרַיִם וַעֲדִיתַיִם וְהַגְּדֵרָה וּגְדֵרֹתָיִם עָרִים אַרְבַּע-עֶשְׂרֵה וְחַצְרֵיהֶן”. בהמשך, נמנית "אשנה" נוספת בקבוצת ערי השפלה הדרומיות יותר: ”לִבְנָה וָעֶתֶר וְעָשָׁן וְיִפְתָּח וְאַשְׁנָה וּנְצִיב וּקְעִילָה וְאַכְזִיב וּמָרֵאשָׁה עָרִים תֵּשַׁע וְחַצְרֵיהֶן”. החוקר שארל קלרמון-גנו הציע את זיהוי "אשנה" הראשונה עם הכפר עסלין, כשני ק"מ צפונית מזרחית לכפר סרעה (תל צרעה). באשר ל"אשנה" השנייה, בחלק מהתרגומים הלטיניים לתנ"ך נכתב שם העיר בצורה Idna, ולכן יש המזהים אותה עם הכפר בן ימינו אידנא, הנזכר כבר באונומסטיקון של אוסביוס (תחילת המאה ה-4 לספירה) במיקומו הנוכחי, בצורה Iedna. לפי החוקר אליעזר ליפא סוקניק, מקור השם הוא בשורש השמי א.ש.נ, שפירושו "חזק" או "רם", ויש הקושרים אותו גם לשם הפרטי הקדום "אשנא", הנזכר בחותמת עברית קדומה. ספר יהושע, פרק ט"ו, פסוקים ל"ג–ל"ו. ספר יהושע, פרק ט"ו, פסוקים מ"ב–מ"ד. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך א', 768-769. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך א', 768-769. אונומסטיקון, 16, שורה 15. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך א', 768-769.
Human T-lymphotropic virus 2

Human T-Lymphotropic Virus type 2 או HTLV-2 הוא נגיף השייך למשפחת נגיפי Retroviridae. בניגוד לנגיף הראשון להיות מזוהה מאותה המשפחה, HTLV-1, ועל אף הדמיון הרב ביניהם (70% הומולגיה ברצף) נגיף זה כעת לא נחשב למחולל מחלה באופן ישיר בבני אדם. הנגיף נמצא בעיקר בקרב אוכלוסיות ילידים בצפון ודרום אמריקה, כמו גם במדינות מסוימות באסייה. ההדבקה בנגיף מתאפשרת בזמן הנקת הילוד, במהלך קיום יחסי מין לא מוגנים ועל ידי חשיפה למנות דם מזוהמות בעת עירויי דם או שימוש במחטים מזוהמות. למרות שהנגיפים HTLV-1 ו-HTLV-2 עושים שימוש ברצפטורים דומים עבור הכניסה לתאים ויכולים שניהם להדביק סוגי תאים רבים במבחנה, כאשר נבדקים תאים הנלקחים מדם נשאים מתברר כי לשני הנגיפים תאים מאכסנים שונים - בעוד HTLV-1 מדביק בעיקר תאי T נושאי החלבון CD4 (תאי T מסייעים), HTLV-2 מדביק בעיקר תאי T נושאי החלבון CD8 (תאי T ציטוטוקסיים). המשמעות היא ש־HTLV-2 מדביק ישירות את אותם התאים שמתפקידם לזהות תאים מודבקים בנגיף. הנדבקים ב־HTLV-2 ישאו אותו לכל החיים ללא סימפטומים והנגיף טרם קושר לגרימת מחלה. קיימים דיווחים על מחלה דמוית HAM/TSP בנשאי HTLV-2 אך הקשר הסיבתי טרם הוכח ועומס ויראלי גבוה לא נראה כגורם סיכון בנגיף זה. מחקר ארוך טווח שעקב אחרי נשאי HTLV-1, HTLV-2 וקבוצת בקרה מקרב תורמי דם בארצות הברית מצא שלנשאי HTLV-2 סיכון גבוה באופן מובהק סטטיסטית לחלות במחלות ממאירות (מסוגים שונים) ועלייה כרונית במדדי דם שונים כגון לימפוציטים וטסיות דם . המנגנונים המובילים לכך אינם ברורים. Human T-lymphotropic virus 2, באתר NCBI (באנגלית) גיליון מיוחד בנושא HTLV בכתב העת המדעי Viruses HTLV aware (באנגלית) Roucoux DF, Murphy EL. "The epidemiology and disease outcomes of human T-lymphotropic virus type II".AIDS Rev. 2004;6(3):144-54. PMID 15595431 Biswas HH, Kaidarova Z, Garratty G, Gibble JW, Newman BH, Smith JW, Ziman A, Fridey JL, Sacher RA, Murphy EL; HTLV Outcomes Study. "Increased all-cause and cancer mortality in HTLV-II infection".J Acquir Immune Defic Syndr. 2010 Jul;54(3):290-6. PMID 20512047 Bartman MT1, Kaidarova Z, Hirschkorn D, Sacher RA, Fridey J, Garratty G, Gibble J, Smith JW, Newman B, Yeo AE, Murphy EL; HTLV Outcomes Study (HOST) Investigators. "Long-term increases in lymphocytes and platelets in human T-lymphotropic virus type II infection.".blood 2008 Nov 15;112(10):3995-4002. PMID 18755983
ויליאם בויקין

ויליאם ג'. בויקין (באנגלית: William G. Boykin‏; 19 באפריל 1948) הוא לוטננט גנרל אמריקאי בדימוס, יוצא הכוחות המיוחדים, אשר שימש כמפקד כוח דלתא וכסגן תת-שר ההגנה למודיעין. בויקין נולד וגדל בצפון קרולינה. הוא בוגר אוניברסיטת וירג'יניה טק. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כסג"ם. בויקין התגייס לצבא ועבר הכשרה כלוחם, קורס קציני חי"ר. לאחר מכן שירת כמפקד מחלקה בדיוויזיית השריון ה-24. לאחר מכן שירת בדיוויזיה המוטסת ה-101 ולחם במלחמת וייטנאם. בתפקידו הבא שירת כמפקד פלוגה בדיוויזיית החי"ר הממוכן ה-24. בויקין השלים את מסלול ההכשרה של הכוחות המיוחדים של צבא ארצות הברית ושימש כקצין מבצעים וכמפקד פלגה בכוח דלתא, בין היתר במהלך מבצע ציפורן הנשר. לאחר מכן השתתף בויקין במבצע מטרה צודקת. בויקין שירת כמפקד כוח דלתא, ובכלל זה בקרב מוגדישו. לאחר מכן השלים מספר תפקידי מטה ופיקוד ובין השנים 1998 ל-2000 שירת בין היתר באגף לפעולות מיוחדות. בשנים 2000 עד 2003 פיקד על בית הספר ללוחמה מיוחדת בפורט בראג ועל פיקוד המבצעים המיוחדים של צבא ארצות הברית. ביוני 2003 מונה לסגן תת-שר ההגנה למודיעין תחת ג'ורג' ווקר בוש, ובשנת 2007 פרש בויקין לגמלאות. מדיה וקבצים בנושא ויליאם בויקין בוויקישיתוף מערכת וואלה! NEWS‏, סגנו של ראמספלד: האיסלאם דת שקר, באתר וואלה, 17 באוקטובר 2003. ArabYnet והסוכנויות, הצייד של בין לאדן: גנרל בדימוס המזוהה עם הימין, באתר ynet, 17 באוקטובר 2003. רויטרס, מה ייעשה לגנרל אשר התבטא נגד האיסלאם?, באתר ynet, 27 באוקטובר 2004 ויליאם בויקין, ברשת החברתית אקס (טוויטר) מרק באודן, "אורחיו של האייתולה", הוצאת מודן, מערכות ומשרד הביטחון, 2012, עמוד 215. פזית רבינא, הגנרל והתהילים, מקור ראשון, ‏ 22.04.2008, כפי שהועלה באתר פרש. רויטרס, מה ייעשה לגנרל אשר התבטא נגד האיסלאם?, באתר ynet, 27 באוקטובר 2004. ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
הנטינגטון (וירג'יניה המערבית)

הנטינגטון (באנגלית: Huntington) היא העיר השנייה בגודלה במדינת וירג'יניה המערבית בארצות הברית. העיר חולשת על פני שני מחוזות: מחוז קייבל ומחוז ויין, ונמצאת בהתמזגותם של שני נהרות: נהר הגיאנדוטה ונהר האוהיו. על פי מפקד האוכלוסין של שנת 2010 מטרופולין העיר היא הגדולה ביותר במדינת וירג'יניה המערבית. הוא משתרע לאורכם ולרוחבם של שבעה מחוזות בשלוש מדינות שונות (אוהיו וקנטקי). אוכלוסיית המטרופולין 364,101 תושבים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא הנטינגטון בוויקישיתוף אתר האינטרנט הרשמי של הנטינגטון ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
סולתיים

סולתיים (שם מדעי: Sulidae) היא משפחה של עופות ימיים בינוניים מסדרת הסולתאים החיים בקרבת האוקיינוסים וצוללים כדי לתפוס דגים וטרף דומה. לעיתים משייכים אותם לסדרה נפרדת מהשקנאים הנקראת סולתאים (Suliformes) יחד עם הפריגטות, הנחשונים והקורמורנים. אורכן של הסולות 60 - 85 ס"מ ומוטת כנפיהן 140 - 175 ס"מ. כנפיהן ארוכות ביותר ומכונסות לגוף במהלך צלילה כדי שלא ייפגעו. מקורן הארוך ונחיריהן נסתמים למים וכיס עור מתחת לצוואר סופג את הפגיעה במים. הן בדרך כלל צדות בחבורות. כמו רוב בני הסדרה, הסולות מאופיינות בקרום שחייה בין רגליהן והן מתהדרות בהם ובצבעיהם במהלך ריקודי החיזור המוזרים שלהם, שנתנו להן את הכינוי "עופות ליצן" או בספרדית "boobies". הסולות מקננות במושבות צפופות בעיקר באיים מרוחקים בלב האוקיינוס, כמו גלאפגוס, ניו זילנד או אסנשן. במשפחה ישנם שלושה סוגים ועשרה מינים. סולת גנט (Morus) סולה צפונית (Morus bassanus) סולת הכף (Morus capensis) סולה אוסטרלית (Morus serrator) מין יחיד סולת אבוט (Papasula abbotti) סולה (Sula) סולת המסיכה (Sula dactylatra) סולת נסקה (Sula granti) סולה לבנת-בטן (Sula leucogaster) סולה כחולת-רגל (Sula nebouxii) סולה אדומת-רגל (Sula sula) סולה פרואנית (Sula variegata) מדיה וקבצים בנושא סולתיים בוויקישיתוף סולתיים, באתר אנציקלופדיה בריטניקה (באנגלית) סולתיים, באתר ITIS (באנגלית) סולתיים, באתר NCBI (באנגלית) סולתיים, באתר Animal Diversity Web (באנגלית) סולתיים, באתר האנציקלופדיה של החיים (באנגלית) סולתיים, באתר GBIF (באנגלית) משפחת הסולתיים (באנגלית) יונאט ג'וזף, הניו יורק טיימס, עוף סולה אוסטרלית, התאהב בפסל של ציפור, באתר הארץ, 5 בפברואר 2018
ג'רוזלם (ניו יורק)

ג'רוזלם (באנגלית: Jerusalem, השם האנגלי של ירושלים) היא עיירה במחוז ייטס במדינת ניו יורק שבארצות הברית. בעיירה מתגוררים כ-4,500 תושבים (נכון ל-2010). העיירה נוסדה בשנת 1789, כאשר מחוז ייטס היה עדיין חלק ממחוז אונטריו. העיירה שוכנת על גבולו הדרומי של המחוז, וגובלת עם מחוז סטובן. העיירה שוכנת לחוף אגם קאוקה, ושטחה כ-170 קמ"ר. בין האתרים שהם בעלי חשיבות סביב העיירה ניתן למצוא את פארק לאומי אגם קאוקה ואת מכללת קאוקה. להלן גרף התפתחות האוכלוסייה ביישוב: יישובים הקרויים על שמה של ירושלים מדיה וקבצים בנושא ג'רוזלם בוויקישיתוף אתר האינטרנט הרשמי של ג'רוזלם (באנגלית) אתר American FactFinder של לשכת מפקד האוכלוסין של ארצות הברית.
מריוס (פירושונים)

האם התכוונתם ל... מריוס – מחזה מאת מרסל פניול גאיוס מריוס – מצביא ומדינאי רומי גאיוס מריוס הבן – קונסול רומאי פסאודו-מריוס – כינוי במחקר לפוליטיקאי רומאי שפעל בתקופת הרפובליקה הרומית מריוס פונמרסי – דמות מתוך "עלובי החיים" מריו
ג'רוזלם (אוהיו)

ג'רוזלם (באנגלית: Jerusalem, השם האנגלי של ירושלים) הוא כפר במחוז מונרו במדינת אוהיו שבארצות הברית. שטחו של הכפר 0.62 קמ"ר. האזור הוא חבל ארץ חקלאי במזרח מדינת אוהיו (כ-200 ק"מ ממזרח לבירה קולומבוס, ובסמוך לנהר אוהיו שהוא הגבול בין המדינות אוהיו ומערב וירג'יניה). את האזור החלו ליישב בסוף המאה ה-18 מתיישבים פרוטסטנטים, צאצאי מהגרים מאירופה (בעיקר גרמניה), שדגלו בעבודת כפיים ללא עבדות. חבל הארץ הוא גם חלק מ"חגורת התנ"ך" האמריקאית המאופיינת באוכלוסייה דתית של בני זרמים פרוטסטנטיים שונים עם זיקה חזקה לתנ"ך. מעבר לנהר אוהיו נמצא הכפר בית לחם, בצפון מדינת מערב וירג'יניה. נכון לשנת 2010, בכפר 161 תושבים (כ-50 משפחות), כולם לבנים (בערך 50 משפחות). צפיפות האוכלוסין היא 259 נפשות לקמ"ר. הגיל הממוצע הוא 43.8 שנה. ההכנסה הממוצעת למשפחה היא 41,875 דולר לשנה (7.9% מהאוכלוסייה ו-4.3% מהמשפחות הם מתחת לקו העוני) (נכון לשנת 2013). יישובים הקרויים על שמה של ירושלים מדיה וקבצים בנושא ג'רוזלם בוויקישיתוף אתר American FactFinder של לשכת מפקד האוכלוסין של ארצות הברית.